Dahiru Yahaya (An haife shi a ranar 30 ga watan Yuni shekarar alif 1947 ya mutu a ranar 3 ga watan Fabrairu shekarar 2021) malamin ilimi ne, kuma masanin tarihi, wanda ya kasance farfesa a Tarihi, kuma shugaban Sashen tarihi a Jami’ar Bayero, Kano. An haifi Dahiru ne a garin Kano na Najeriya, Ya kuma sami digiri na farko a fannin kere-kere a fannin tarihi a kwalejin Abdullahi Bayero, wacce a yanzu take jami'ar Ahmadu Bello ta Zariya, a shekarar 1970 sannan kuma Dakta a fannin Falsafa (Tarihin diflomasiyya) a Jami'ar Birmingham ta Ingila a shekara ta 1975. Ya fara aiki a matsayin mai taimakawa walwala a karkashin gwamnatin yankin Arewa a Kaduna, sannan ya yi aiki a matsayin jami'in gudanarwa a karkashin gwamnatin jihar Kano, Dahiru ya shiga Sashen Tarihin Kwalejin Fasaha da Nazarin Addinin Musulunci na Jami'ar Bayero, Kano a shekara ta 1970 inda ya yi aiki a tsawon rayuwar sa. Ya rasu ranar Laraba a ranar 3 ga watan Fabrairu shekara ta 2021 bayan gajeriyar rashin lafiya a jihar Kano, Najeriya. https://ais.buk.edu.ng/sites/default/files/cv/UPOUE.pdf https://www.vanguardngr.com/2020/03/why-northern-establishment-doesnt-want-sanusi-dahiru-yahaya/ https://dailytrust.com/ex-buk-professor-of-history-dahiru-yahaya-dies-at-75